राष्ट्रीय उपभोक्ता दिवस पर जागरूकता रैली आज
उपभोक्ता संरक्षण परिषद की बैठक आयोजित
भास्करन्यूज | सिरोही
अतिरिक्तकलेक्टर प्रहलाद सहाय नागा की अध्यक्षता में कलेक्ट्रेट सभागार में उपभोक्ता संरक्षण परिषद की बैठक आयोजित हुई। बैठक में एडीएम ने निर्देश दिए कि उपभोक्ताओं को अपने अधिकारों के प्रति जागरूक करना आवश्यक है। उन्होंने परिवहन अधिकारी को ओवर लोडिंग वाहन एवं दूर संचार विभाग को संपर्क पोर्टल पर रही शिकायतों का निस्तारण करने के निर्देश दिए। बैठक में उपभोक्ता संरक्षण परिषद के सदस्य शिवगंज प्रधान जीवाराम आर्य ने रोडवेज बसों की साफ-सफाई एवं चिकित्सा विभाग को मिलावट का मुद्दा उठाया। बैठक में जिला रसद अधिकारी गजानंद खीची ने बताया कि राष्ट्रीय उपभोक्ता दिवस 24 दिसंबर को सवेरे 9 बजे जनाना अस्पताल से जागरूकता रैली का आयोजन किया जाएगा। उपभोक्ता संरक्षण परिषद के सदस्य नरेंद्र सिंह डाबी, व्यापार मंडल के अध्यक्ष दलीचंद जैन आदि मौजूद थे।
सिरोही. उपभोक्ता दिवस को लेकर आयोजित बैठक में चर्चा करते अधिकारी।
bho_Deva hin_Deva mai_Deva hin_Deva hin_Deva